《十一月二日与陆明府陈广文黄使君吴都曹江广》
宋代·喻良能

菊色犹黄处，梅花未发天。
三山千里客，一笑六同年。
公等多朱绂，予方乏坐毡。
清谈仍痛饮，应作画图传。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。